Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: igazságszolgáltatásban való részvétel az ügyészség alkotmányos kötelessége” [52/1996. (XI. 14.) AB határozat,
Paragraph Index: 328

(1)—(2) bekezdésébe foglalt alapjogok. Az Alkotmányban biztosított alapjogokon túl, illetve az Alkotmány rendelkezésein túlmenõen mind az interpelláló képviselõnek, mind az interpelláltnak tiszteletben kell tartania a törvényekben és egyéb jogszabályokban foglalt rendelkezéseket is. Mindezekbõl következik, hogy az interpellációra adott válasz kapcsán a legfõbb ügyész válaszával nem sérthet az Alkotmányban vagy más törvényekben biztosított alapjogokat. Amennyiben válaszával alkotmányos alapjogot vagy jogszabályt sértene, úgy az interpellált megtagadhatja a választ az adott kérdésre. Ez azonban nem mentesíti azon kötelezettsége alól, hogy az interpelláció egyéb részeire — amennyiben az nem jár a fentiek sérelmével — választ adjon. 2004/17. szám Az interpelláció — mint az a jelen Indokolás IV./1.1. pontjából kitûnik — a parlamenti ellenõrzés, ezen belül a magyarázatkérés, információszerzés egyik eszköze. Ugyanakkor amiatt, hogy nyilvánosan, az Országgyûlés nyilvános plenáris ülésén hangzik el az interpelláció, az óhatatlanul a politikai viták és megítélések kereszttüzébe kerül. A képviselõk információt, magyarázatot azonban nemcsak az interpelláción, szóban feltett kérdéseken keresztül, a plenáris ülés nyilvánossága elõtt kaphatnak. Rendelkezésükre áll egyrészt az írásbeli kérdés intézménye is, melynek során a választ a kérdezõ képviselõ kapja meg, amely egyebekben nem képezi az Országgyûlés jegyzõkönyvének részét (mint az írásbeli interpelláció esetében), hanem csak a jegyzõkönyv irattári mellékletét, és nem kell a képviselõknek megküldeni. Így ezek a kérdések sokkal szûkebb

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes